text: Søger vidner til røveri
  17 april 2012 kl. 14.41
  Politiet efterlyser vidner til et røveri mod Burger King på Horsensvej i Vejle natten til søndag.
  To maskerede mænd skaffe sig adgang til bøfhuset ad en ulåst bagdør. De var bevæbnet med knive, og de tvang to ansatte ud i et baglokale, hvor pengeskabet var placeret.
  Sedler og mønter blev lagt i medbragt sort Hummel taske, hvorefter røverne forlod stedet via bagdøren.
  De er formentlig flygtet i en VW Passat med registreringsnummer AF 58 748, der blev stjålet i Vinding 11. april.
  Signalement af de to røvere:
  A. Mand, 15-20 år, kraftigere af bygning end B, 165-170 cm høj, iført sort hue trukket med over ansigtet og bundet sammen i en knude på toppen af hovedet, turkis-blå hættetrøje, turkis-blå silketørklæde, sorte bukser, sorte sko med mørke striber og hvid sål (formentlig adidassko), turkis-grønne opvaskehandsker/gummiehandsker. A bar på en gul-sort hobbykniv.
  B. Mand, ca. 15-20 år, spinkel af bygning, ca. 170 cm høj, talte dansk uden accent, iført sort hættetrøje over hovedet, sorte bukser, formentlig kondisko, hvide bomuldshandsker. B bar på kokkekniv med sort skæfte med et blad på ca. 20-25 cm.
  Oplysninger til politiet på 1-1-4.
  